OzLabs/hebrew-wiki-articles huggingface dataset:
פרי דין יאנג

פרי דין יאנג (באנגלית: Perry Deane Young; 27 במרץ 1941, וודיפין - 1 בינואר 2019, צ'אפל היל) היה סופר ועיתונאי אמריקני.

==קורות חיים==

פרי דין יאנג נולד בוודפין, קרולינה הצפונית כצעיר מבין 13 ילדי המשפחה. במהלך לימודי בית הספר הוא היה עורך של עיתון התלמידים ובסיומה זכה למלגת לימודים באוניברסיטת קרוליינה הצפונית בצ'אפל היל. הוא החל ללמוד בה בשנת 1959 (את הדיפלומה קיבל בשנת 1994).

לאחר נשירה מלימודי האוניברסיטה פרי דין יאנג עבד בכמה עיתונים ובשנת 1966 הצטרף לכוחות מילואים. בשנת 1968 הוא הגיע כעיתונאי לסייגון. הוא תיאר את מתקפת טט שהחלה זמן קצר לאחר הגעתו. בשנת 1975 הוא פרסם את ספרו Two of the Missing על זוג עיתונאים אמריקאים שנעלמו במהלך עבודתם בווייטנאם.

לאחר שנודע לו על סיפורו של דייוויד קופיי, יאנג הציע לו לכתוב ספר על חייו. הספר פורסם בשנת 1977 והגיע לרשימת רבי-המכר של הניו יורק טיימס. באותה תקופה קופיי ויאנג החלו לחיות כזוג.

בנוסף לספרים פרי דין יאנג כתב כמה מחזות שהועלו על הבמה התיאטרון המקומי.

בשנים 1996–2003 יאנג עבד כעיתונאי בעיתון מקומי בצ'אפל היל.

הוא נפטר בשנת 2019 מסרטן.

== קישורים חיצוניים ==
* 
* 
* [https://www.newsobserver.com/news/local/article223869350.html קורות חיים]

קטגוריה:עיתונאים אמריקאים
קטגוריה:סופרים להט"בים אמריקאים
קטגוריה:בוגרי אוניברסיטת קרוליינה הצפונית בצ'אפל היל
קטגוריה:היסטוריונים אמריקאים
קטגוריה:ביוגרפים אמריקאים
קטגוריה:אמריקאים שנפטרו מסרטן
קטגוריה:אמריקאים שנולדו ב-1941
קטגוריה:אמריקאים שנפטרו ב-2019
פאול מורגן

פאול מורגן (בגרמנית: Paul Morgan) היה שחקן, קומיקאי ומחזאי יהודי-אוסטרי.

==קורות חייו==
פאול מורגן נולד בווינה בשם גאורג פאול מורגנשטרן, בנם הבכור של עורך הדין גוסטב מורגנשטרן ואשתו קלמנטינה מורגנשטרן. למד משחק באוניברסיטה למוזיקה ואמנויות הבמה של וינה, שם שיחק לראשונה בהצגת תיאטרון בשנת 1908. לאחר מספר תפקידים באופרטות הוא הופיע לראשונה כניצב בסרט קולנוע בשנת 1910. בשנת 1914 היה בין הכותבים בכתב העת הסאטירי זימפליציסימוס ומשנת 1917 עבד כמנחה בתיאטרון בברלין, תחת שם הבמה פאול סטפן. באותה שנה הוא התחתן עם ג'וזפין לדרר, סטודנטית למשחק (1898–1986).

משנת 1920 היה מנהל התיאטרון של , והופיע לעיתים קרובות במגזינים לצד שחקנים ידועים, בהם ו. באותה תקופה החל להופיע במופעי קברט גרמני, ולקראת סוף העשור הקליט מספר תקליטים עם ועם .

בשנת 1919 שיחק בסרטו הראשון של פריץ לאנג, "Halbblut" ("דם מעורב"). לאחר מכן שיחק בסרט נוסף של לאנג, "העכבישים", בתפקיד יהודי. במהלך הקריירה שלו בקולנוע מילא תפקידים שונים בכ-50 סרטים.

ב-1 בדצמבר 1924 פתח מועדון קברט בברלין, יחד עם ומקס הנסן. במועדון הופיעו קומיקאים ידועים, בהם , וילהלם בנדואו ו. בהופעותיו במועדון נהג מורגן לחקות את אדולף היטלר וללגלג על אמירותיו האנטישמיות. מסיבה זו התיאטרון הותקף בכמה הזדמנויות על ידי ביריוני "החולצות החומות".

עם התגברות התקיפות האנטישמיות, מורגן עזב את גרמניה והיגר להוליווד, ארצות הברית, שם הופיע כשחקן בהפקות של סרטים אמריקאיים שצולמו מחדש בגרמנית. סרטים אלה לא נחלו הצלחה. בשנת 1933 חזר לאירופה, בתחילה לשווייץ ולאחר מכן לווינה. הוא שב לשתף פעולה עם רוביצ'ק, ובשנים 1935–1936 כתב את הליברטו לאופרטה "אקסל בשערי גן העדן" של , בכיכובה של צארה ליאנדר.

במרץ 1938, זמן קצר לאחר האנשלוס, מורגן נעצר על ידי אנשי וגורש למחנה הריכוז דכאו, ומשם הועבר למחנה הריכוז בוכנוואלד. ב-10 בדצמבר 1938 אולץ מורגן לרוץ במחנה בתנאי קור ושלג קיצוניים. הוא חלה בדלקת ריאות קשה ונפטר באותו יום.

==קישורים חיצוניים==
* 

==הערות שוליים==

קטגוריה:זמרים-יוצרים יהודים
קטגוריה:קומיקאים יהודים
קטגוריה:שחקני תיאטרון יהודים אוסטרים
קטגוריה:שחקני קולנוע וטלוויזיה יהודים אוסטרים
קטגוריה:יהודים בשואה: אוסטריה
קטגוריה:אסירים במחנה הריכוז דכאו
קטגוריה:אסירים במחנה הריכוז בוכנוואלד
קטגוריה:שחקנים שנספו בשואה
קטגוריה:אוסטרים שנולדו ב-1886
קטגוריה:אוסטרים שנפטרו ב-1938
סרגיי קולוקולוב

סרגיי קולוקולוב (11 באפריל 1962 בחרסון, ברית המועצות – 25 בספטמבר 2008, חרסון, אוקראינה). היה חותר קיאקים שהתאמן והתחרה בנבחרת הקיאקים של ברית המועצות. קולוקולוב זכה מספר מדליות באליפויות העולם לרבות מדליות זהב.

סרגיי קולוקולוב נולד בחרסון והחל להתאמן בקיאק בגיל צעיר. בשנת 1981 הוא ניצח באליפות ברית המועצות ובעקבות כך הצוות נשלח לאליפות העולם. באליפות העולם בנוטינהאם הוא זכה במדליית זהב במרחק 10,000 (ביחד עם אלכסנדר ירמילוב) ובמדליית כסף ב-1,000 מ'. בשנת 1982 הוא זכה באליפות ברית המועצות ב-500 מ' ו-1,000. באליפות העולם של אותה שנה הוא זכה במדליית זהב ב-500 מ'. גם באליפות ברית המועצות 1983 סרגיי קולוקלוב זכה בתחרויות 500 מ' ו-1,000 מ'. באליפות העולם הוא זכה במדליית כסף וארד.

לסרגיי קולוקלוב היו סיכויים טובים להופעה מוצלחת באולימפיאדת 1984, אך מסיבות פוליטיות משלחמת ברית המועצות לא השתתפה.

בשנת 1987 קולוקולוב ניצח בפעם האחרונה באליפות ברית המועצות, עזב את הספורט התחרותי והחל לעבוד כמאמן.

הוא נפטר בשנת 2008 ונטמן בעיר הולדותו.

== קישורים חיצוניים ==

* [http://www.canoeresults.eu/medals?year=&name=Kolokolov+Sergei תוצאות של קולוקולוב באליפויות העולם]

קטגוריה:קיאקיסטים סובייטים
קטגוריה:מאמני ספורט
קטגוריה:אלופי עולם בספורט
קטגוריה:סובייטים שנולדו ב-1962
קטגוריה:נפטרים ב-2008
גבינת פניר

פניר (בהינדי: पनीर; באורדו: پنیر; באנגלית: Paneer) היא גבינה הודית, המיוצרת מחלב פרה או תאו ונפוצה במדינות תת-היבשת ההודית.

הפניר נחשבת לגבינה רכה אך היא אינה נמסה ובעת ההכנה מוסיפים לה חומצות מזון שמקורם בפירות ומהצומח: מיץ לימון, חומץ, או חמאה מזוקקת.<ref></ref>

== היסטוריה ==
גבינת הפניר מוזכרת לא מעט בתרבות ההודית וקיימת מחלוקת רב שפתית על ההיסטוריה שלה.

אזכור ראשון לגבינת הפניר הוא מהמאה ה-12, בתקופה זו השתמשו הסנסקריטים במרכיבי הפניר על מנת להכין כדורי גבינה בשם סאנה (Chhena).<ref></ref>

בתרבות הפרסית ובשפות איראניות נוספות הפניר מוזכרת כשם כללי לגבינה, ולכן קיימת האפשרות שהגבינה הגיעה לתת היבשת ההודית בעת השלטון המוסלמי.<ref></ref>

בשפה הפרסית, גבינת פניר, שבה עוסק ערך זה, מכונה באופן ספציפי בשם "پنیر آسیایی" (הגייה: "פאניר אסייאהי"), שמשמעותו "גבינה אסייתית".

טענה נוספת היא שהגבינה הובאה לאזור היבשת ההודית במאה ה-16 על ידי חיילי האימפריה המוגולית.
פאלאק פניר]]

== מאכלים נפוצים ==
הגבינה קלה להכנה ביתית ולכן נחשבת למרכיב עיקרי במאכלים שונים:
* פניר פולאו - אורז מטוגן בתוספת תבלינים וגבינת פניר.
* מטאר פניר - תבשיל אפונה ברוטב עגבניות וגבינת פניר.
* שהאי פניר - תבשיל עגבניות קרמי שמזכיר שקשוקה בתוספת גבינת פניר.
* פניר טיקה - קוביות גבינה וירקות על שיפוד הנצלים בטנדור.
* פאלאק פניר - תבשיל תרד בתוספת ג'ינג'ר, שום וגבינת פניר.

211x211 פיקסלים

== קישורים חיצוניים ==

* 
*[https://www.mako.co.il/food-recipes/recipes_column-special/Recipe-b2304e393577121006.htm מתכון: גבינת פניר הודית], אתר מאקו
* 

== הערות שוליים ==

קטגוריה:המטבח ההודי
פניר
קבלת שבת בגני ילדים

אפיית חלות בגן ילדים בערב שבת, שנות ה-90
קבלת שבת היא טקס שנהוג בגני ילדים יהודיים בישראל. מדי יום שישי נבחרים מילדי הגן ילד, המכונה אבא של שבת, וילדה, המכונה אמא של שבת, לעמוד בראש הטקס. בטקס מדמים בדרך כלל קידוש והדלקת נרות שבת.

==פרטי הטקס==
הטקס מתקיים בגני הילדים היהודיים מדי ערב שבת. בכל שבוע נבחרים ילד וילדה מהגן לטקס, נהוג שהילדה מביאה חלה, והילד מביא מיץ ענבים או עוגה. הילדה מדמה את הדלקת נרות השבת כשהיא לבושה כיסוי ראש, והילד חובש כיפה ומדמה את הקידוש. בגני הילדים החרדיים שבהם נהוגה הפרדה מגדרית, מקיימים את הטקס עם "אבא" או "אמא" בלבד.

הטקס הוא חלק מ"קבלת השבת" בגן, שכוללת לרוב שירי שבת שונים כמו "לכה דודי" ו"שלום עליכם", ולעיתים סיפורים כמו "שמלת השבת של חנה'לה" או אפיית חלות משותפת.

==ביקורת וחלופות==
על הטקס בצורתו הקלאסית נמתחה ביקורת מכיוונים שונים, על המוטיבים הדתיים שבו שיכולים להוות הדתה, על חלוקת התפקידים הסטריאוטיפית בין הילד לילדה, על הצגת האפשרות של "אבא ואמא" כאופציה היחידה למשפחה, על כך שהטקס מפלה את תרבותם של ילדים שאינם יהודים אם ישנם בגן, ועל התחרות שהתפתחה בחלק מהמקומות שהביאה להשקעה מוגזמת של ההורים בטקס. בעקבות הביקורת הועלו חלופות שונות לטקס. ארגון חוש"ן המליץ על ההגדרה "מקבלי שבת" במקום "אבא ואמא של שבת".

==ראו גם==
* קבלת שבת
* ערב שבת

==קישורים חיצוניים==
* [https://edu.gov.il/minhalpedagogy/preschool/subjects/holyday/holidays/Pages/kabbalat-Shabbat.aspx קבלת שבת בגן] באתר האגף לחינוך קדם יסודי, משרד החינוך

==הערות שוליים==

קטגוריה:חינוך לגיל הרך
קטגוריה:תרבות יהודית בישראל
קטגוריה:קבלת שבת
קטגוריה:מנהגי שבת
קטגוריה:משחקי ילדים
קטגוריה:מנהגים יהודיים
איירון מן: הרפתקאות משוריינות

איירון מן: הרפתקאות משוריינות (באנגלית: Iron Man: Armored Adventures) היא סדרת אנימציה בגרפיקת תלת-ממד אמריקאית, המבוססת באופן רופף על סדרת הקומיקס איירון מן מבית מארוול קומיקס. הסדרה הופקה לשידור על ידי סטודיו האנימציה Marvel Animations עבור הרשתות הצרפתיות France 2 ו-France 4. היא עלתה לשידור ברשת ניקטונס האמריקאית ב-24 באפריל 2009 ושודרה למשך שתי עונות עד ל-25 ביולי 2012.

עורך הסדרה הראשי הוא כריסטופר יוסט, שעבד בין היתר גם על הסדרה וולברין והאקס-מן. סדרת האנימציה אינה קשורה לסרט האנימציה "איירון מן הבלתי מנוצח" משנת 2007, אם כי הוא כולל את אותו צוות דיבוב ומספר אלמנטים מוזיקליים מתוכו. זוהי סדרת האנימציה הראשונה מאז "איירון מן: סדרת האנימציה", שרצה בין השנים 1994 עד 1996, והיא החלה בשידור לאחר הצלחת סרט הלייב אקשן "איירון מן".

הסדרה עוקבת אחר ילד הפלא טוני סטארק והאלטר אגו שלו איירון מן, אשר משתמש בהמצאות הטכנולוגיות שלו כדי להילחם באיומים טכנולוגיים אחרים. בהרפתקאותיו המסוכנות והנועזות עוזרים לו חבריו ג'יימס "רודי" רודס ופפר פוטס. עונתה הראשונה של הסדרה כללה 26 פרקים והופיעו בה דמויות רבות כמו טוני סטארק, ג'יימס "רודי" רודס, פפר פוטס, ג'ין חאן, האפי הוגאן, ויטני שטיין, מיסטר פיקס, ויפלאש, אובדיה סטיין והופעות קמע של הפנתר השחור, הענק הירוק, ריק ג'ונס, ניק פיורי וסוכנות הביון S.H.I.E.L.D.. עונתה השנייה של הסדרה כללה אף היא 26 פרקים והופיעו בה דמויותיהם של האלמנה השחורה, הוקאיי, דוקטור דום, מגנטו וג'סטין האמר.

החל מינואר 2021, שתי עונות הסדרה ניתנות לצפייה בשירות הסטרימינג דיסני+.

==קישורים חיצוניים ==
* 

קטגוריה:סדרות הנפשה אמריקאיות
קטגוריה:סדרות טלוויזיה שמבוססות על קומיקס
קטגוריה:סדרות טלוויזיה אמריקאיות שעלו לשידור בשנות ה-2000
קטגוריה:מארוול קומיקס - סדרות טלוויזיה
קטגוריה:איירון מן
קטגוריה:סדרות הנפשה של מארוול קומיקס
ברקלי דאפילד

ברקלי דאפילד (באנגלית: Burkely Duffield; נולד ב-9 באוגוסט 1992) הוא שחקן קנדי, הידוע מתפקידו כאדי מילר בסדרת הטלוויזיה "בית אנוביס" וכהולדן מתיוס בסדרה "הכוח שמעבר". 

== ביוגרפיה ==
דאפילד נולד בוונקובר, קולומביה הבריטית קנדה. אחותו היא השחקנית ויקטוריה דאפילד.

=== קריירה ===
דאפילד ערך את הופעת הבכורה הראשונה שלו בסרט הדרמה "Under the Mistletoe".<ref name="Interview2012"></ref> לאחר מכן החל לשחק בתפקיד ראשי בסדרת המסתורין של רשת ניקלודיאון, "בית אנוביס". 

בין השנים 2017–2018 שיחק דאפילד בתפקיד הראשי של הולדן מתיוס בסדרת הדרמה המדעית "הכוח שמעבר" שנמשכה שתי עונות.<ref></ref><ref></ref>

באוגוסט 2019 לוהק דאפילד לסרט הסלאש של נטפליקס "יש מישהו בתוך הבית שלך".<ref></ref> הסרט יצא לאקרנים בשנת 2021.<ref name="ReleaseInfo"></ref>

== פילמוגרפיה ==
=== קולנוע ===
{| class="wikitable sortable"
! שנה
! סרט
! תפקיד
! class="unsortable" | הערות
|-
| rowspan="3" | 2007
| פורץ הדרך
| רוח רפאים בגיל 12
|
|-
| Kickin It Old Skool
| ילד ג'ורג' מייקל
|
|-
|Numb
| הדסון מילבנק הצעיר
|
|-
| 2008
|Ace of Hearts
| קני
|
|-
| 2016
| וורקראפט: ההתחלה
| קלן לותר
|
|-
| 2018
|עונת הניסים
| אלכס
|
|-
| 2021
|יש מישהו בתוך הבית שלך
|כיילב גרילי 
|
|}

=== טלוויזיה ===
{| class="wikitable sortable"
! שנה
! סדרה
! תפקיד
! class="unsortable" | הערות
|-
| 2006
|Under the Mistletoe
| ג'ונתן צ'נדלר
| סרט טלוויזיה של Lifetime
|-
|2007
|Masters of Science Fiction
|וויל
|פרק: "A Clean Escape"
|-
|2008
|חייזרים באמריקה
|ילד
|פרק: "Wake at the Lake"
|-
| rowspan="2" | 2011
|And Baby Will Fall
| דייוויד רוז הצעיר
| סרט טלוויזיה של Lifetime
|-
|Mega Cyclone
| לוק טאנר
| סרט טלוויזיה של Syfy
|-
| rowspan="2" | 2012
|Rags
| לויד מק'גוונס
| סרט טלוויזיה של ניקלודיאון
|-
|A Mother's Nightmare
| מאט
| סרט טלוויזיה של Lifetime
|-
| 2012, 2019
| על טבעי
| ריי מקאן / בילי ויטמן
|2 פרקים
|-
| 2012–2013
| בית אנוביס
| אדי מילר
| תפקיד ראשי (עונות 2-3); 79 פרקים
|-
| rowspan="2" |2013
|ג'ינקסד
| טומי מרפי
| סרט טלוויזיה של ניקלודיאון
|-
|אנשי המחר
|טיילר מילר
|פרק: "Girl, Interrupted"
|-
| rowspan="2" | 2014
|My Mother's Future Husband
| בודי מילר
| סרט טלוויזיה 
|-
|Paper Angels
| ויק ווסט
| סרט טלוויזיה Up TV
|-
| rowspan="2" | 2015
|דו"ח מיוחד
|ארתור ווטסון הצעיר
| 2 פרקים
|-
|One Crazy Cruise
|מלצר
|סרט טלוויזיה של ניקלודיאון
|-
| 2017–2018
|Beyond
| הולדן מתיוס
| תפקיד ראשי (2 עונות); 20 פרקים
|-
| 2017
|The Arrangement
| בן גלר
| 2 פרקים
|-
|2022
|Caught in His Web
|ניית'ן
|סרט טלוויזיה של Lifetime
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה קנדים
קטגוריה:קנדים שנולדו ב-1992
נחשון נגלר

נחשון נגלר (נולד ב-1974) הוא קצין משטרה ישראלי בדרגת תת-ניצב, המכהן כסגן מפקד משמר הגבול. בתפקידיו הקודמים כיהן כמפקד הימ"מ וכמפקד מרחב הנגב במחוז דרום של משטרת ישראל.

== ביוגרפיה ==
נולד וגדל בקיבוץ בארי.<ref></ref>

בשנת 1993 התגייס לצה"ל והתנדב ליחידת שלדג, שם עבר מסלול הכשרה כלוחם וכמפקד. השתחרר מצה"ל ב-1998 בדרגת סרן, וב-1999 התגייס למשטרת ישראל כלוחם בימ"מ. ב-2007, במהלך שירותו, איבד את עינו בפעילות מבצעית.

בשנת 2011 מונה לסגן מפקד הימ"מ (בדרגת סגן-ניצב), ובעת כהונתו אירע הפיגוע בכביש 12, בו נהרג פקודו פסקל אברהמי. על תפקודו באירוע, עוטר יחד עם אחדים מלוחמי היחידה בעיטור המופת.<ref></ref>

בפברואר 2015, עם מינויו של מפקד הימ"מ שלומי מיכאל למפקד מחוז יהודה ושומרון, מונה נגלר לממלא מקום מפקד היחידה. בדצמבר של אותה שנה, מונה על ידי המפכ"ל רוני אלשיך לתפקיד מפקד היחידה באופן קבוע,<ref></ref> וזמן קצר לאחר מכן הועלה לדרגת ניצב-משנה.

משך כהונתו כמפקד היחידה היה הארוך ביותר בתולדותיה. במהלך שנים אלה, התמודדה היחידה עם עשרות רבות של אירועים מבצעיים, ביניהם: מעצר רוצחי איתם ונעמה הנקין, סיכול המחבלים שביצעו את פיגועי הירי ברחוב דיזנגוף ובאזור התעשייה ברקן, מעצר רוצחה של אורי אנסבכר וסיכול המחבל שביצע את הפיגוע המשולב בצומת אריאל. כמו כן, הוביל מספר ביקורים של מנהיגי מדינות ושרים בבסיס היחידה.

במרץ 2021 הועלה לדרגת תת-ניצב, וביוני של אותה שנה מונה למפקד מרחב הנגב במחוז דרום של משטרת ישראל.<ref></ref> בתקופת כהונתו נדרש להתמודד עם מפלס הפשיעה הגובר בנגב ובשלהי כהונתו נפצע בתאונת דרכים יחד עם כמה מבני משפחתו.<ref></ref>

ביולי 2023 מונה לסגן מפקד משמר הגבול,<ref></ref> ובספטמבר סיים את תפקידו כמפקד מרחב הנגב.

בעל תואר ראשון בהיסטוריה של המזרח התיכון ותואר שני במדעי המדינה, שניהם מאוניברסיטת חיפה.

== חיים אישיים ==
נגלר נשוי ואב לארבעה.

== קישורים חיצוניים ==

== הערות שוליים ==

קטגוריה:לוחמי יחידת שלדג
קטגוריה:מפקדי הימ"מ
קטגוריה:שוטרים שעוטרו בעיטור המופת
קטגוריה:תתי-ניצבים במשטרת ישראל
קטגוריה:שוטרי משמר הגבול
קטגוריה:בארי: אישים
קטגוריה:בוגרי אוניברסיטת חיפה
קטגוריה:ישראלים שנולדו ב-1974
יחסי אוסטריה–תוניסיה

מימין: [[ראש ממשלת תוניסיה אל-חביב א-סיד, נשיא אוסטריה היינץ פישר ושר החוץ האוסטרי סבסטיאן קורץ נפגשים בשולי העצרת הכללית של האומות המאוחדות בניו יורק, 2015]]
יחסי אוסטריה–תוניסיה הם יחסי החוץ בין אוסטריה ותוניסיה.

== סקירה כללית ==
אוסטריה ותוניסיה כוננו יחסים דיפלומטיים במהלך שנות ה-60. מאז, שתי המדינות משתפות פעולה ברמה הפוליטית, הכלכלית, התרבותית או המדעית. שתי המדינות חתמו על הסכמים רבים, בתחומי הכלכלה, סחר, מיסים, תחבורה אווירית, ועוד. תוניסיה היא יעד טיול פופולרי עבור אוסטרים רבים.

== נציגויות דיפלומטיות ==
* אוסטריה מחזיקה בתוניסיה שגרירות בתוניס.
* תוניסיה מחזיקה באוסטריה שגרירות בווינה.

==קישורים חיצוניים==

* [https://www.bmeia.gv.at/oeb-tunis/ueber-uns/ שגרירות אוסטריה בתוניס] באתר משרד החוץ האוסטרי

== הערות שוליים ==
יחסי אוסטריה–יוגוסלביה

[[יוסיפ ברוז טיטו ויובנקה ברוז בווינה בשנת 1967]]
יחסי אוסטריה–יוגוסלביה היו יחסי חוץ היסטוריים בין אוסטריה ויוגוסלביה.

== היסטוריה ==
=== בין מלחמות העולם ===
שתי המדינות נוצרו לאחר פירוק האימפריה האוסטרו-הונגרית בשנת 1918. הרפובליקה האוסטרית הראשונה הייתה מדינה יורשת של האימפריה ואילו יוגוסלביה נוצרה לאחר איחודה של ממלכת סרביה כפי שהייתה קודם מלחמת העולם הראשונה עם מדינת הסלובנים, הקרואטים והסרבים (האזורים הדרום-סלאביים באימפריה האוסטרו-הונגרית). בימים שקדמו לאיחוד זה התמזגה ממלכת סרביה עם באנאט, באצ'קה ובארניה וממלכת מונטנגרו. בתקופה בין שתי מלחמות העולם היחסים בין הרפובליקה האוסטרית הראשונה לבין ממלכת יוגוסלביה סומנו על ידי הסכסוך האוסטרו-סלובני בקרינתיה, משאל העם בקרינתיה, 1920 והקמת ההסכמה הקטנה, 1934 פרוטוקולי רומא בין אוסטריה, הונגריה ואיטליה הפאשיסטית והאנשלוס בשנת 1938.

=== מלחמת העולם השנייה ===
מהאנשלוס עד סוף מלחמת העולם השנייה בשנת 1945, אוסטריה חלק מגרמניה הנאצית. מלחמת העולם השנייה ביוגוסלביה החלה ב-6 באפריל 1941 והובילה לחלוקת המדינה ולמלחמת השחרור הממושכת נגד מדינות הציר ומשטרי הבובות שהוקמו במדינה.

=== לאחר מלחמת העולם השנייה ===
מפגש משלחת הלשכה הכלכלית האוסטרית עם נשיא יוגוסלביה יוסיפ ברוז טיטו.
ווינה (היום שגרירות קרואטיה)]]
שגרירות אוסטריה ב[[בלגרד (מאז 1955)]]
לאחר תום המלחמה אוסטריה הייתה תחת הכיבוש של בעלות הברית ואילו יוגוסלביה התאחדה בשם הרפובליקה העממית הפדרלית של יוגוסלביה. לאחר חתימת אמנת המדינה האוסטרית על ידי אוסטריה וארבע המעצמות הכובשות (צרפת, ברית המועצות, בריטניה וארצות הברית) נחתם ההסכם גם על ידי יוגוסלביה השכנה.<ref name="Slusser&Triska"></ref> אוסטריה, כמדינה נייטרלית, והפיצול היוגוסלבי-סובייטי לאחר 1948, אשר גרם לכניסת יוגוסלביה לארגון המדינות הבלתי-מזדהות, הביא לשיתוף פעולה בין המדינות באופן הדוק בבניית גשרים באירופה בתקופת המלחמה הקרה, במיוחד במסגרת הוועידה לביטחון ולשיתוף פעולה באירופה (כיום OSCE). היחסים הפורמליים התפתחו עוד יותר עם הקמת קבוצת העבודה האלפים-אדריאטית בשנת 1978. בשנת 1989, יחד עם הונגריה ואיטליה, אוסטריה ויוגוסלביה היו החברות המייסדות של היוזמה המרכז אירופית. בעוד שבשלבים הראשונים של המשבר ביוגוסלביה אוסטריה עדיין לא הייתה מדינה חברה באיחוד האירופי, המדינה עדיין הייתה תמכה בצורה ברורה בזכות ההגדרה העצמית של הרפובליקה הסוציאליסטית של סלובניה והרפובליקה הסוציאליסטית של קרואטיה. נבחרת יוגוסלביה בכדורגל שיחקה את משחקה הבינלאומי האחרון ב-13 בנובמבר 1991 במוקדמות יורו 1992 של אופ"א מול נבחרת אוסטריה בכדורגל וזכתה בו בתוצאה 2:0.<ref name="Goal"></ref>

== קישורים חיצוניים ==

== הערות שוליים ==

יוגוסלביה
צ'ארלי וילסון (פוליטיקאי)

צ'ארלס א. וילסון הבן (באנגלית: .Charles A. Wilson Jr; 18 בינואר 1943 – 14 באפריל 2013) היה פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס השישי של מדינת אוהיו בשנים 2007–2011. וילסון, שהיה חבר המפלגה הדמוקרטית, כיהן טרם היבחרו אל הקונגרס בבית המחוקקים המדינתי של אוהיו, תחילה בבית הנבחרים ולאחר מכן בסנאט.

== ביוגרפיה ==
וילסון נולד בינואר 1943 בעיר מרטינס פרי (Martins Ferry) שבמזרח אוהיו, שוכנת על גבול אוהיו–וירג'יניה המערבית. בשנת 1967 היה לבוגר אוניברסיטת אוהיו ומכללת סינסינטי למדעי המוות. וילסון היה בעל עסק קטן ונשיא "בתי הלוויות וילסון" ו"חנות הרהיטים וילסון". בשנת 1996 נבחר לייצג את מחוז הבחירה ה-99 בבית הנבחרים של אוהיו. הוא גבר על ויליאם ל. תומאס בבחירות המקדימות של המפלגה הדמוקרטית עם 54% מהקולות. הוא נבחר מחדש בשנים 1998, 2000, ו-2002. בשנת 2004 פתח במסע בחירות אל הסנאט של אוהיו, אחרי שנציג המחוז המכהן מטעם המפלגה הדמוקרטית של מחוז הבחירה ה-30 הודיע על פרישתו. משנבחר וילסון בבחירות הכלליות עם 67% מקולות הבוחרים, הושבע לתפקידו בבית העליון של בית המחוקקים בינואר 2005.

בשנת 2006 החליט חבר הקונגרס הדמוקרטי טד סטריקלנד לפרוש מבית הנבחרים האמריקאי לשם התמודדותו לתפקיד מושל אוהיו. וילסון החליט להתמודד על המושב הריק שהותיר אחריו סטריקלנד במחוז הקונגרס השישי של אוהיו. החוק במדינת אוהיו מחייב כי מועמד לקונגרס יגיש 50 חתימות מצד בוחרים במחוזו כדי להעפיל מלכתחילה אל הבחירות המקדימות. כאשר אימתה מועצת הבחירות של מחוז קולומביאנה את חתימותיו של וילסון, 46 בלבד מתוך 93 החתימות שהגיש וילסון נספרו כחתימות תקניות של בעלי זכות בחירה המתגוררים במחוז. 

לפיכך, שמו של וילסון לא הופיע על פתקי ההצבעה בבחירות המקדימות שהתקיימו ב-2 במאי. מטה הבחירות של וילסון פתח במערכה ציבורית, בסיוע הממסד הדמוקרטי ואיגודי עובדים, ושמו של וילסון אכן נרשם בפתקי ההצבעה בעקבות הלחץ הציבורי. הוא ניצח בפריימריז עם 66% מהקולות, ונבחר אל הקונגרס בנובמבר אותה שנה.

לאחר השבעתו לקונגרס הצטרף וילסון ל"קואליציית הכלבים הכחולים", קבוצה של דדמוקרטים תמונים ושמרנים בקונגרס. בבחירות 2008 נבחר מחדש לתקופת כהונה שנייה, אך בבחירות האמצע שלאחר מכן הפסיד וילסון לביל ג'ונסון, יוצא חיל האוויר של ארצות הברית שניצח את וילסון במסגרת הישגים רבים של המפלגה הרפובליקנית בבחירות אמצע אלה. בנובמבר 2011, לקראת הבחירות ב-2012, שב וילסון לזירה הפויטית כדי להתייצב פעם נוספת מול ג'ונסון בבחירות. המירוץ בין השניים בשנה זו נחשב לתחרותי ביותר, והסקרים הצביעו על תחרות צמודה בין ג'ונסון לווילסון. ב-6 בנובמבר הפסיד וילסון לג'ונסון פעם נוספת.

ב-14 באפריל 2013 הלך וילסון לעולמו, בן 70 במותו.

== קישורים חיצוניים ==

* 
* 

== הערות שוליים ==

קטגוריה:בוגרי אוניברסיטת אוהיו
קטגוריה:חברי האספה הכללית של אוהיו
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מאוהיו
קטגוריה:אמריקאים שנולדו ב-1943
קטגוריה:אמריקאים שנפטרו ב-2013
גרין לנטרן: סדרת האנימציה

גרין לנטרן: סדרת האנימציה (באנגלית: Green Lantern: The Animated Series) היא סדרת טלוויזיה אמריקאית בהנפשה ממוחשבת, שמבוססת על סדרת הקומיקס "גרין לנטרן" מבית DC קומיקס, כאשר זוהי הפקת הטלוויזיה הראשונה שמבוססת עליו. הסדרה הופקה על ידי DC Entertainment והאחים וורנר הנפשה עבור הרשת Cartoon Network.

לאחר עונה אחת בת 26 פרקים ששודרה החל מ-3 במרץ 2012 עד ל-16 במרץ 2013, הסדרה בוטלה עקב נתוני מכירות צעצועים נמוכים ועקב ביקורות שליליות על סרט הלייב אקשן "גרין לנטרן". הסדרה דובבה לעברית בהפקת ענבר שטגר עזרא ושודרה בערוץ הילדים משנת 2013 ועד לשנת 2014.

== דמויות ==
* פקחים ירוקים: האל ג'ורדן, קילווג, גאי גרדנר
* פקחים: הסוכן הכתום, סינסטרו, אטרוסיטוס, ברודי ווקר
* קרול פריס
* שומרי היקום: גאנטת, סייד, אפה אלי אפסה

== עלילה ==
הסדרה עוקבת אחר עלילותיו של האל ג'ורדן, הגרין לנטרן של סקטור 2814, ושל שותפו קילווג. ג'ורדן גונב חללית שנשלטת בידי בינה מלאכותית בשם איה ועורך מסע לכיוון גבולות החלל יחד עם קילווג. מדובר בקצה גבולות שליטתם של שומרי היקום, היכן שחברי חיל הפקחים הירוקים נהרגים בידי חיל הפקחים האדומים. מנהיגם של חיל הפקחים האדומים, אטרוסיטוס, רוצה לנקום בהם בעקבות השמדת עולמו בידי ציידי האדם שנוצרו בידי שומרי היקום, אך גם הוצאו מכלל פעולה על ידם. במהלך הרפתקאותיהם הם נתקלים בפקח אדום בשם רייזר ולוקחים אותו כשבוי שלהם, אך בהמשך הם מגייסים אותו לשורותיהם לאחר שהוא עוזר להם להביס את אטרוסיטוס. רייזר גם מתאהב באיה, אולם לאחר הבסתו של אטרוסיטוס התוכנה שלה מושחתת. היא הופכת לרעה ומתכננת להשמיד את כל החיים ביקום.

לקראת סיום העונה, ג'ורדן מגלה שאיה נולדה מתוך ישות חיה ושהיא נמצאת בחיים. הוא מנסה לשכנע אותה להפסיק עם הרצח ההמוני, אך נכשל. רייזר נפצע באורח אנוש בניסיונו להרוג את איה, והיא מגנה על עצמה על ידי יריית קרן אנרגיה. ג'ורדן משכנע אותה שמה שהיא עושה הוא שגוי, והיא מצילה את היקום ומרפאת את רייזר. אולם, מתוך זעמה, היא יוצרת את צבא ציידי האדם ומעתיקה גרסה של עצמה לתוך כל אחד ואחד מהם. הדרך היחידה להשבית אותם היא לשתול וירוס מחשבים אשר ישמיד בסופו של דבר את איה. היא שותלת את הווירוס וציידי האדם מפסיקים לפעול. בסופו של דבר היא משמידה את עצמה ונפרדת לשלום מרייזר.

בכוכב הלכת אואה, רייזר אינו מאמין שאיה מתה משום שהיא יצור תבוני חי וקיים ולא רובוט, והיא אינה יכולה להיות מושמדת כתוצאה מווירוס מחשבים. הוא יוצא לחפש אחריה ברחבי היקום. חיל הפקחים הירוקים חוגג את ניצחונו. טבעת כוח כחולה עוקבת אחרי רייזר, והשאלה אם הוא יקבל אותה נותרת פתוחה.

==קישורים חיצוניים ==
* 

* 

קטגוריה:סדרות הנפשה אמריקאיות
קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:סדרות טלוויזיה של DC קומיקס
קטגוריה:גרין לנטרן
קטגוריה:Cartoon Network: תוכניות וסדרות
קטגוריה:האחים וורנר הנפשה: סדרות טלוויזיה
קטגוריה:סדרות הנפשה של DC קומיקס
יחסי גרמניה – הרפובליקה של קונגו

יחסי גרמניה–הרפובליקה של קונגו הם יחסי החוץ בין הרפובליקה של קונגו לגרמניה.

== היסטוריה ==
היחסים בין הרפובליקה של קונגו לגרמניה הם טובים, אך לא אינטנסיביים. שגרירות גרמניה נסגרה בשנת 1997 כתוצאה ממלחמת האזרחים; היא נפתחה מחדש בשנת 2013. ההכנסה למדינה לנפש גבוהה באזור, וזו אחת הסיבות לכך שרפובליקת קונגו אינה שותפה לשיתוף פעולה פיתוח דו-צדדי גרמני.

היחסים הכלכליים בין גרמניה לרפובליקה של קונגו אינם אינטנסיביים. רק כמה חברות גרמניות פעילות ברפובליקה של קונגו. משלחת של איגוד העסקים הגרמני-אפריקאי ביקרה לאחרונה במדינה בספטמבר 2014. גרמניה מייבאת נפט גולמי ועץ מרפובליקת קונגו ומייצאת מכונות, כלי רכב, מוצרי ברזל, מוצרים ביתיים ומוצרים כימיים לקונגו.

יחסי התרבות בין גרמניה לרפובליקה של קונגו אינם נרחבים במיוחד. גרמנית היא קורס אופציונלי בשבעה בתי ספר לדקדוק בברזוויל. באוניברסיטה מלמדים גרמנית רק כמקצוע משני.

באגן הקונגו מרחב היער השני בגודלו בעולם. גרמניה עובדת באמצעות ארגונים כמו CAFI (יוזמת היערות המרכז אפריקאית), COMIFAC (Commission des Forêts d'Afrique Centrale) ושותפות יערות אגן קונגו להגנה על יערות הגשם הטרופיים באזור. במסגרת זו מתוכננות תוכניות לביצוע פרויקטים ברפובליקה של קונגו על ידי Deutsche Gesellschaft für Internationale Zusammenarbeit (GIZ).

בין דרזדן לברזוויל קיימת ברית ערים תאומות. זה תפס תאוצה חדשה בעקבות ביקורו של ראש עיריית דרזדן בברזוויל בינואר 2019 וביקור חוזר של עמיתו בספטמבר 2019, שניהם בליווי משלחות גדולות.

== נציגויות דיפלומטיות ==
* הרפובליקה של קונגו מחזיקה בגרמניה שגרירות בברלין.
* גרמניה מחזיקה ברפובליקה של קונגו שגרירות בברזוויל.

== קישורים חיצוניים ==

* [https://www.auswaertiges-amt.de/en/aussenpolitik/laenderinformationen/kongorepublik-node/congorepublic/234230 יחסי גרמניה–הרפובליקה של קונגו] באתר משרד החוץ הפדרלי

== הערות שוליים ==
הייתי כלת מלחמה ממין זכר

הייתי כלת מלחמה ממין זכר (באנגלית: I Was a Male War Bride) הוא סרט קומדיה אמריקאי בשחור-לבן משנת 1949, בבימויו של הווארד הוקס, עם קרי גרנט ואן שרידן בתפקידים הראשיים.

התסריט מבוסס בחלקו על סיפור אוטוביוגרפי של רוז'ה שרלייה שפורסם תחת שם העט הנרי רושארד .

חוק כלות מלחמה איפשר לנשים אירופאיות שנישאו לחיילים אמריקאים להגר עם בני זוגם לארצות הברית אבל לא איפשר זאת לגברים אירופאים שנישאו לחיילות אמריקאיות - על כך בנויה העלילה הקומית.

==תקציר העלילה==
הנרי רושארד (קרי גרנט) הוא קצין צרפתי בחיל הכיבוש בגרמניה. הוא מגיע להיידלברג כדי לצאת למשימת מלחמה בשוק השחור בבאד נויהם. כיוון שאינו נוהג מצרפים אליו למשימה את לוטננט קתרין "קטי" גייטס (אן שרידן) שהייתה אתו במשימה קודמת שהסתיימה בריב.

הצבא נותן להם אופנוע. קטי נוהגת והנרי יושב ב"סירה". הם עוברים הרפתקאות, צולחים נהר, חותרים בסירה וכמעט נופלים ליד מפל מים, נרטבים בגשם ומגיעים לבסוף לפונדק בבאד נויהם.

הנרי מעסה את גבה הכואב של קטי אבל נאלץ לבלות את הלילה בחדר לאחר שהמנעול נשבר. בבוקר היא בטוחה שהוא עשה זאת כדי לשכב לצידה...

למחרת מתלבש הנרי כגרמני כדי לחדור למרכז השוק השחור. קטי צופה עליו מבחוץ. המשטרה פושטת על המקום ואוסרת את הנרי. הוא טוען כי הוא קצין צרפתי ומבקש מקטי כי תאשר זאת אך היא אומרת לשוטרים שאינה מכירה אותו.

הנרי נכלא וקטי משחררת אותו ואומרת לו כי פעלה לפי הוראותיו שתכחיש שאין לה קשר אתו. במסע חזרה להיידלברג הם מתאהבים ומתחילים להתחתן.

הם עוברים שלושה טקסי חתונה - קתולי, פרוטסטנטי ואצל ראש העיר. ממלאים טפסים רבים אבל מסתבר להם שלפי חוק כלות המלחמה, הנרי לא יוכל להצטרף לקטי בחזרתה לארצות הברית כי הוא גבר ולא אישה...

לבסוף הם מגיעים לנמל ברמן וקטי מחליטה כי על הנרי להתחפש לאישה. היא גוזרת שערות מזנב סוס ומכינה לו פאה נכרית וגם נותנת לו חצאית. הם מצליחים לעלות על הספינה כשהנרי מחופש לאחות צבאית אך מיד הנרי נקרא לחדר הניתוח לעזור בלידה ו"נתפס" שהוא גבר.

קטי מצליחה להסביר לקפטן ולכומר של הספינה את המצב והנרי מורשה להישאר בתא ביחד עם קטי עד שפסל החירות נשקף מבעד חלון התא.

==קישורים חיצוניים==

*[https://www.youtube.com/watch?v=nEFpPlTOB0Y קדימון להייתי כלת מלחמה ממין זכר], באתר יוטיוב
*[https://www.tcm.com/tcmdb/title/78896/i-was-a-male-war-bride#overview הייתי כלת מלחמה ממין זכר], באתר TCM
קרי גרנט מחופש לאישה ואן שרידן
קטגוריה:ערכים שבהם תבנית בריטניקה אינה מתאימה
קטגוריה:סרטי 1949
קטגוריה:סרטים אמריקאיים
קטגוריה:סרטים באנגלית
קטגוריה:סרטי שחור-לבן אמריקאיים
קטגוריה:סרטי פוקס המאה ה-20
קטגוריה:סרטי קרי גרנט
קטגוריה:סרטי קומדיה אמריקאיים
קטגוריה:סרטים מבוססי סיפורים קצרים
קטגוריה:סרטים רומנטיים
קטגוריה:סרטים ביוגרפיים
קטגוריה:קרוס-דרסינג בקולנוע ובטלוויזיה
יחסי הממלכה המאוחדת – הרפובליקה של קונגו

יחסי הממלכה המאוחדת–הרפובליקה של קונגו הם יחסי החוץ בין הרפובליקה של קונגו לבריטניה.

== היסטוריה ==
שתי המדינות כוננו יחסים דיפלומטיים בשנת 1960, לאחר שקונגו קיבלה את עצמאותה מצרפת. שתי המדינות משתפות פעולה בארגונים בינלאומיים, ובכלל זה באו"ם.

== נציגויות דיפלומטיות ==
* הרפובליקה של קונגו אינה מיוצגת בבריטניה לא בדרג השגרירות ולא בדרג הקונסוליה.
* בריטניה מיוצגת ברפובליקה של קונגו באמצעות שגרירותה בקינשאסה, הרפובליקה הדמוקרטית של קונגו.

== קישורים חיצוניים ==

== הערות שוליים ==
מנהל הימים של ארצות הברית

מנהל הימים של ארצות הברית (באנגלית: The United States Maritime Administration) היא סוכנות הכפופה למחלקת התחבורה של ארצות הברית.

הסוכנות אחראית בין היתר על קיום פעילות מחקר ופיתוח בתחום הימי, תחזוק ציוד ימי ועל פיתוח ותחזוקה של סחר חוץ מארצות הברית.

== היסטוריה ==
כאשר בוטלה הוועדה הימית של ארצות הברית במאי 1950, חולקו תפקידה בין המועצה הימית הפדרלית (שהייתה אחראיית בין היתר על הסדרת ענף הספנות וענק סובסידיות לבנייה והפעלה של ספינות מסחר) לבין המינהל הימי, שהיהי אחראי על ניהול הסבסוד ועל הפעלת האקדמיה הימית לסוחרים של ארצות הברית.

ב-1961 נלקחו הסמוכיוית של המועצה הימית הפדרליתותפקידי הסבסוד שהיו לה הוקצו לוועדת הסבסוד הימי של מינהל ימים האמריקאי.

באוגוסט 1981, הסוכנות הוכפפה למחלקת התחבורה של ארצות הברית.

== קישורים חיצוניים ==

* 

קטגוריה:מחלקת התחבורה של ארצות הברית
מנהל מסילות הרכבת הפדרלי

מנהל מסילות הרכבת הפדרלי (באנגלית: The Federal Railroad Administration) היא סוכנות במחלקת התחבורה של ארצות הברית.

הסוכנות הוקמה לאחר חקיקת חוק מחלקת התחבורה שנחקק ב-1965. מטרתה של הסוכנות היא לפרסם ולאכוף את תקנות הבטיחות ברכבות בארצות הברית, לנהל תוכניות סיוע לרכבות, לבצע מחקר ופיתוח לשפיור בטיחות הרכבות ומדיניות התחבורה בתחום הרכבות בארצות הברית ועוד.

מנהל מסילות הרכבת הפדרלי מעסיק כ-850 עובדים.

== היסטוריה ==
ניו יורק]]

ב-2011 החלה סוכנות בעדכון המיכשור האלקטורני של מפעילי הרכבות ברחבי ארצות הברית<ref></ref>.

ביוני 2015 הודיעה הסוכנות על יוזמה חדשה בתחום התחבורה מסילתית בשיתוף פעולה עם חברת הענק האמריקאית, גוגל. היוזמה צפוי להתקין מכשירי GPS שישמשו חלק שוטף בשירות המיפוי של הסוכנות, הנתונים של מכשירי ה-GPS מעבירים למשרדי הסוכנות את המיקומים של למעלה מ-250,000 קרונות רכבת בארצות הברית. הסוכנות מאמינה כי הדבר ישפר את הבטיחות של אנשים המשתמשים במערכות ניווט בנהיגה ברכבת<ref></ref><ref></ref>.

==ראו גם==
*הסוכנות הפדרלית לתחבורת רכבות, המקבילה הרוסית
==קישורים חיצוניים==

* 

== הערות שוליים ==

קטגוריה:ארצות הברית: רשויות פיקוח
קטגוריה:מחלקת התחבורה של ארצות הברית
קטגוריה:ארגוני בטיחות בתחבורה
קטגוריה:ארצות הברית: רכבות
חיים ביחד (סדרת טלוויזיה)

חיים ביחד (באנגלית: Life; חיים) היא סדרת דרמה בריטית של ה-BBC מאת מייקל ברטלט. הסדרה שודרה לראשונה ב-29 בספטמבר 2020. הסדרה עוקבת אחר ארבעה דיירים בבית ויקטוריאני במנצ'סטר, שהוסב לבית דירות. את אנסמבל השחקנים בסדרה מובילים אליסון סטדמן ופיטר דייוויסון. עוד מככבים בסדרה מליסה ג'ונס ואדריאן לסטר, יחד עם ויקטוריה המילטון, שמגלמת את אנה בייקר, הדמות שגילמה בסדרה קודמת של ברטלט "דוקטור פוסטר". הפעם היא משתמשת בשם בל סטון. הגרוש שלה ניל בייקר (בגילומו של אדם ג'יימס) מופיע בשלושה פרקים בסדרה.

==צוות השחקנים==
* אליסון סטדמן – גייל ריינולדס, אשתו בת השבעים של הנרי, שמגלה שאינה מרוצה מנישואיה
* פיטר דייוויסון – הנרי ריינולדס, בעלה של גייל
* אדריאן לסטר – דייוויד אסטון, מרצה לספרות אנגלית שהתאלמן לפני זמן קצר
* רייצ'ל סטירלינג – קלי אסטון, אשתו המתה של דייוויד, מופיעה לפניו כרוח רפאים
* סאירה קאודרי – סאירה מאליק, תלמידה של דייוויד
* ויקטוריה המילטון – בל סטון, גרושה. שמה הקודם היה אנה בייקר (ראו "דוקטור פוסטר")
* ארין קלימן – מאיה סטון, אחייניתה של בל סטון, שעוברת לגור בביתה
* מליסה ג'ונס – האנה טיילור, אישה בהריון ובזוגיות עם ליאם
* קלווין דמבה – אנדי, אבי התינוק של האנה
* ג'ושואה ג'יימס – ליאם באנר, הארוס של האנה
* סוזאנה פילדינג – רות סטון, אחותה של בל, המאושפזת בכפייה
* אדם ג'יימס – ניל בייקר, הגרוש של בל (ראו "דוקטור פוסטר")
* איליין פייג' – הלן, ידידה ותיקה של הנרי וגייל

==פרקים==

==קישורים חיצוניים==

* [https://www.bbc.co.uk/programmes/m000n20s "חיים ביחד"] באתר BBC Online
* 

==הערות שוליים==

קטגוריה:תוכניות טלוויזיה באנגלית
קטגוריה:סדרות טלוויזיה בריטיות שעלו לשידור בשנות ה-2020
יחסי אוסטריה–סינגפור

מזכירת המדינה ג'וזפין טאו מסינגפור נפגשת בווינה עם המזכיר הכללי של משרד החוץ האוסטרי מיכאל לינהרט, 2016
יחסי אוסטריה–סינגפור הם יחסי החוץ בין אוסטריה וסינגפור.

== סקירה כללית ==
שתי המדינות משתפות פעולה במגוון תחומים ואגונים, ובכלל זה באו"ם. סינגפור היא השותפה המובילה של האיחוד האירופי, שבכללה אוסטריה, בדרום מזרח אסיה, עם יותר מ-10,000 חברות אירופאיות הממוקמות במדינת העיר, ונהנות במיוחד מכללי מיסוי מועילים. כיום פועלות בסינגפור 220 חברות אוסטריות, כולל יצרנית שבבי חיישנים AMS, בהיקף ההשקעות של יותר מ-2 מיליארד דולר.

== נציגויות דיפלומטיות ==
* אוסטריה מחזיקה שגרירות בסינגפור.
* סינגפור מחזיקה באוסטריה שגרירות בווינה.

==קישורים חיצוניים==

* [https://www.bmeia.gv.at/oeb-singapur/oesterreich-in-singapur/oesterreichische-vertretung// שגרירות אוסטריה בסינגפור] באתר משרד החוץ האוסטרי

== הערות שוליים ==
מנהל הבטיחות בכבישים המהירים הפדרלי

מנהל הבטיחות בכבישים המהירים הפדרלי (באנגלית: The National Highway Traffic Safety Administration) היא סוכנות הכפופה למחלקת התחבורה של ארצות הברית ואמונה על טיפול בבטיחות בדרכים בארצות הברית<ref></ref><ref></ref>.

== היסטוריה ==
במהלך שנות ה-60 של המאה ה-20 גבר הלחץ הציבורי בארצות הברית לפעול למען הבטיחות בדרכים במדינה. הקמפיין ציבורי הזה הגיע לשיאו בפרסום המאמר "לא בטוח בכל מהירות" מאת עורך הדין והפעייל החברתי, ראלף ניידר.

ב-1966 ערך הקונגרס סדרת דיונים מתקשורים בנוגע לבטיחות בדרכים והחליט באוקטובר של אותה שנה להעביר חוק שבמסגרתו הוקמה מחלק התחבורה האמריקאית וכן חיוב להתקין בכלי רכב חגורת בטיחות. סדרת החוקים, שנחתמו על ידי הנשיא, לינדון ג'ונסון הקימה גם את הסוכנות הלאומית לבטיחות בדרכים, הלשכה הלאומית לבטיחות בדרכים וכן עוד מספר גופים האמונים על הנושא.

בדצמבר 1970, עבר בקונגרס החוק שהקים את מנהל הבטיחות בכבשים המהירים הפדרלי ביחד עם סדרת פעולות במסגרת אותו חוק שנקרא חוק הבטיחות הדרכים ובכך איגד את כל הגופים האמונים על טיפול בבטיחות הדרכים בארצות הברית לגוף אחד ומרכזי.

==קישורים חיצוניים==
* 

* 

== הערות שוליים ==

קטגוריה:ארצות הברית: רשויות פיקוח
קטגוריה:ארגוני בטיחות בתחבורה
קטגוריה:מחלקת התחבורה של ארצות הברית
דודה (משפחה)

דודה ואחיינית
דודה היא אחות ההורה. דודה של ההורה (אחות הסב) היא דודה מדרגה שנייה. יש המכנים דודה גם את אשת הדוד ואת בת הדודה של אחד ההורים, דודה קשורה לאחייניה ב-25% מבחינה גנטית.

במספר שפות וביניהן בפולנית ובאלבנית ישנה מילה נפרדת לתיאור אחות האם ולתיאור אחות האב. דמות הדודה מוצגת רבות בספרות ילדים, לעיתים מתוארת הדודה שמגדלת את הילד לאחר שהתייתם כמו דודה פולי בהרפתקאותיו של תום סויר או דודה פטוניה בהארי פוטר ולפעמים היא מתוארת כאישה ערירית המשדרת עצבות.

==קישורים חיצוניים==

* [https://www.ynet.co.il/articles/0,7340,L-3685704,00.html]
* [https://www.ynet.co.il/articles/0,7340,L-3792996,00.html]

קטגוריה:משפחה
הר מקארתור (אנטארקטיקה)

הר מקארתור (באנגלית: Mount McArthur) הוא ההר הגבוה בהרי וולטון, בדרום האי אלכסנדר, שבאנטארקטיקה.

גובהו של ההר 1,450 מטרים מעל פני הים; והוא ההר ה-1,753 בגובהו באנטארקטיקה.

== היסטוריה ==
=== מיפוי ההר ===

ההר מופה על ידי סוקרים בריטיים מטעם הסקר האנטארקטי הבריטי בשנת 1968.

=== מקור השם ===

שמו של ההר ניתן לו על ידי הוועדה המייעצת לשמות אנטארקטיים של בריטניה, בעקבות הסקר שנערך בשנת 1968.

ההר נקרא על שמו של מלקולם מקארתור (Malcolm McArthur), גאופיזיקאי מטעם הסקר האנטארקטי הבריטי, ששהא בתחנת המחקר שבאי סטונינגטון בין השנים 1971–1973, וחקר את צפון האי אלכסנדר.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:9622 הר מקארתור] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=128600 הר מקארתור] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=9211&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר מקארתור] באתר הגאזט האנטארקטי המשווה SCAR של ממשלת אוסטרליה
* [https://peakery.com/mount-mcarthur-antarctica/ הר מקארתור] באתר peakery (מרחקים לאתרים סמוכים)

== הערות שוליים ==

מקארתור
טובי סבסטיאן

סבסטיאן טובי מ. פיו (באנגלית: Toby Sebastian נולד ב-26 בפברואר 1992), הידוע בשם הבמה טובי סבסטיאן, הוא שחקן קולנוע, טלוויזיה ומוזיקאי בריטי.<ref></ref> הוא ידוע בעיקר בזכות גילום דמותו של טריסטאן מארטל בסדרת הטלוויזיה "משחקי הכס".

== ראשית חייו ==
סבסטיאן נולד באוקספורד אך גדל באנדלוסיה, ספרד, עם שלוש אחיותיו (כולן שחקניות): פלורנס פיו, אראבלה ורפאלה. אביו, קלינטון פיו, הוא מסעדן ומעצב. אמו דבורה היא מורה למחול.

== קריירה ==
סבסטיאן הופיע לראשונה בטלוויזיה כמתמודד בתוכנית המציאות "Orange unsignedAct", בשנת 2008. סבסטיאן הופיע כזמר-כותב שירים, כשהוא מבצע שירים משלו במסגרת תחרות לזכייה בחוזה הקלטה של 60,000 לירות שטרלינג, אך לא עלה לגמר. בעקבות המופע הוא עזב את בית הספר וחתם על חוזה עם אולפני A&M (יוניברסל) ובילה שנים בין לונדון, לוס אנג'לס ונאשוויל שם הקליט את אלבום הבכורה שלו עם המפיק עטור הפרסים כריס לינדזי.

הופעתו הראשונה בקולנוע הייתה בשנת 2012 בסרט, "הפילוסופים". הוא הופיע בסדרת הטלוויזיה "האוהל האדום" המבוססת על רומן מאת הסופרת אניטה דיאמנט. לאחר מכן שיחק בסרט "משימה סוף" (לצד היילי סטיינפלד, סופי טרנר ותומאס מאן) בתפקיד קאש פנטון. באותו סרט תרם סבסטיאן לפסקול חמישה שירים מקוריים.<ref></ref>

בשנת 2015 לוהק סבסטיאן לעונה החמישית של סדרת הטלוויזיה "משחקי הכס" בתפקיד טריסטאן מארטל.<ref></ref>

בשנת 2017 גילם סבסטיאן את אנדראה בוצ'לי בסרט הביוגרפיה "המוזיקה של השתיקה", לצד אנטוניו בנדרס וג'ורדי מולה בבימויו של מייקל רדפורד.<ref></ref><ref></ref> באותה שנה שיחק בסרט העלילתי "Trading Paint", דרמת ספורט בכיכובם של ג'ון טרבולטה, מייקל מדסן ושאניה טוויין, ובבימויו של קרזן קאדר.

בשנת 2019 הוציא סבסטיאן מיני אלבום בשם "Hamliar" בהפקתו של מתיו בנברוק, מפיק שהפיק לאמנים כמו דיידו, פאולו נוטיני ואד דרויט.

== פילמוגרפיה ==
=== קולנוע ===
{| class="wikitable sortable"
! שנה
! כותרת
! תפקיד
! הערות
|-
| 2012
| הפילוסופיים
| ראסל
|
|-
| 2015
| משימה סוף
| קאש פנטון
|
|-
| 2016
| מוזיקה, מלחמה ואהבה
| ולאד דגמרוב
|
|-
| 2016
| How to Grow Up Despite your Parents
| פט ריילי
|
|-
| 2017
| המוזיקה של שתיקה
| עמוס ברדי (אנדראה בוצ'לי)
| גם מפיק
|-
| 2018
| Trading Paint
| קאם
|
|-
|2019
|Music, War and Love
|ולאד
|
|-
|2020
|Tristan & Kelly
|טריסטאן
|סרט קצר
|-
|2021
|When the Rain Sets In
|טריידן
|סרט קצר
|-
|}

=== טלוויזיה ===
{| class="wikitable sortable"
! שנה
! כותרת
! תפקיד
! הערות
|-
| 2008
| Orange unsignedAct
| בתפקיד עצמו (מוזיקה)
|
|-
| 2012
| הכתר החלול
| חייל מורד
|
|-
| 2014
| האוהל האדום
|
|
|-
| 2015–2016
| משחקי הכס
| טריסטאן מרטל
|
|-
| 2017
| All You Need Is Me
| ג'וני
|
|}

===דיסקוגרפיה===
{| class="wikitable"
|+
|-
! שנה !! כותרת האלבום/סינגל !! הערות
|-
| 2019 || No Money || סינגל
|-
| 2019|| Hamliar || מיני-אלבום
|-
| 2019 || Train To Mexico || סינגל
|-
|2020
|Number One Lover
|סינגל
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה בריטים
קטגוריה:מוזיקאים בריטים
קטגוריה:זמרים בריטים
קטגוריה:משתתפים בתוכניות מציאות בריטיות
קטגוריה:בריטים שנולדו ב-1992
מריה פרובסט

מריה פרובסט (בגרמנית: Maria Probst; 1 ביולי 1902, מינכן – 1 במאי 1967) הייתה פוליטיקאית גרמנייה, חברת המפלגה הנוצרית-סוציאלית בבוואריה.

פרובסט איבדה את בעלה במלחמת העולם השנייה (את הידיעה על כך קיבלה באופן רשמי רק ב-1949) והיא גידלה את ילדיהם לבדה. כדי להתפרנס עבדה כמורה ועורכת בהמלבורג שם החלה את דרכה הפוליטית. מיד ב-1946 נבחרה לפרלמנט של בוואריה, היא נבחרה בבחירות הראשונות לבונדסטאג ב-1949 ושבה ונבחרה שוב ושוב כך שכיהנה כחברת הבונדסטאג עד יום מותה.

בין 27 בפברואר 1958 ו-21 בדצמבר 1965 הייתה פרובסט חברה גם ב. היא נודעה בפעילותה החברתית ובפעילותה לשוויון זכויות לנשים.

==קישורים חיצוניים==

* [https://web.archive.org/web/20070928185950/http://www.swin.de/bildung/hshab/schueler/rahead/probst.htm ביוגרפיה של מריה פרובסט] (זמינה בארכיון האינטרנט)

קטגוריה:פוליטיקאים גרמנים
קטגוריה:חברי הפרלמנט האירופי מטעם גרמניה
קטגוריה:פוליטיקאיות גרמניות
קטגוריה:פעילות חברתיות
קטגוריה:פעילים חברתיים גרמנים
קטגוריה:פעילות זכויות נשים
קטגוריה:נשים זוכות פרסים
קטגוריה:גרמנים שנולדו ב-1902
קטגוריה:גרמניות שנולדו ב-1902
קטגוריה:גרמנים שנפטרו ב-1967
קטגוריה:נפטרות ב-1967
כפול או כלום

כפול או כלום (באנגלית: Double or nothing) הוא סוג הימור בו המהמר מכפיל את הסכום שברשותו או מפסיד את כולו<ref>http://www.billiardsforum.com/billiard-terms-definition/double-or-nothing</ref>. ניתן לראות במשחק זה "משחק ג'נטלמני" המעניק למפסידים בהימור ראשוני סיכוי לזכות בכספם בחזרה, תוך סיכון מינימלי לזוכה.

להכפיל את סכום ההימור וחייב גם לקחת קלף 1 נוסף ולהעביר את התור הלאה.

== דוגמה ==
דוגמה למצב כפול או כלום זה מצב בו אדם A זוכה בהימור של 5 דולרים נגד אדם B, כאשר אדם A או B מחליטים לשחק "הכל או כלום", התוצאה המתקלת היא שהיוזם של המשחק או שמקבל "כפול", כלומר 10 דולר בסך הכל (5$+5$) או שמפסיד את הכל ומקבל שום דבר (5$-5$).

=== בפוקר ===

=== בבלאק ג'ק ===
המונח המשמש בבלאק ג'ק לתאר את מצב הכל או כלום הוא "הכפלת מטה". מהלך זה מאפשר לך להכפיל את ההימורים ולקחת קלף 1 נוסף. עם זאת, מדובר בהימור שנחשב מסוכן, אם אתה מקבל קלף שני נמוך במיוחד אתה לא יכול להכות שוב, בשל סיכון זה שחקנים שנחשבים ביישנים נמנעים מהימור כפול ושחקנים שנחשבים הרפתקניים יותר נוטים כן לנסות את זה.

== ראו גם ==
* מרטינגל (שיטת הימורים)

== הערות שוליים ==

קטגוריה:הימורים: מינוחים
מנקה מקטרות

מנקה מקטרות לבן
דגם של חתול העשוי ממנקי מקטרות
מנקה מקטרות הוא סוג של מברשת, שנועדה במקור להסרת לחות ושאריות ממקטרות. מנקה מקטרות יכול לשמש גם לצורך ניקיון של מקומות בעלי חללים ופתחים צפופים או צרים יחסית. מנקי מקטרות מיוחדים מיוצרים עבור ניקוים של מכשירים רפואיים ויישומים הנדסיים שונים.

שימושים נפוצים נוספים שלהם כוללים את פיתולם סביב צווארי בקבוקים על מנת לספוג טפטופים ודליפת נוזלים, החזקה של חפצים יחדיו, קידוד על בסיס צבעים והחלת צבעים, שמנים, ממסים, שומנים וחומרים דומים.

== תיאור ==
מנקי מקטרות בדרך כלל עשויים מחומר סופג כלשהו, בדרך כלל כותנה או לפעמים ויסקוזה. זיפים מחומר נוקשה יותר, בדרך כלל ניילון מונופילמנט או פוליפרופילן מתווספים לעיתים כדי לקרצף טוב יותר את החפץ המיועד לניקוי. מיקרופילמנט פוליאסטר משמש בכמה מנקי מקטרות טכניים, מכיוון שפוליאסטר מרחיק נוזלים ולא סופג אותו כמו כותנה. כמה מנקי מקטרות הם בצורה חרוטית או מחודדת, כך שקצה אחד עבה וקצה אחד דק. הקצה הדק נועד לניקוי החלק הקטן של המקטרת ואז הקצה העבה לקערה או לחלק הרחב יותר של המקטרת. כאשר משתמשים בהם למטרות ניקוי, מנקי מקטרות מושלכים בדרך כלל לפח לאחר שימוש אחד או שניים.

== שימוש כחומר יצירה ==
מנקי מקטרות משמשים פעמים רבות בפרויקטים של יצירה. מנקי מקטרות שמיועדים במיוחד להיות חומר יצירה מיוצרים בדרך כלל מפוליאסטר או ניילון ולעיתים קרובות הם ארוכים ועבים יותר מהסוג שמתאים לניקוי. מנקי מקטרות מהסוג הזה זמינים בצבעים רבים ושונים. מנקי מקטרות לצורכי יצירה אינם שימושיים במיוחד לצורכי ניקוי, מכיוון שהפוליאסטר אינו סופג נוזלים, והגרסאות העבות יותר עשויות לא להצליח להיכנס לחלקים הצרים ביותר במקטרת רגילה או למקומות צרים וקשים לגישה אחרים שדורשים ניקוי.

ביפן, יצירה עם מנקי מקטרות ידועה בשם Mogol art. שם זה נגזר מהמילה הפורטוגזית Mughal, שמתייחסת לסגנון מסוים של אריגה.<ref></ref> אטושי קיטאנקה הנחה סדנאות בקניונים ובבתי ספר ביפן במטרה לתמוך בתעשיית מנקי המקטרות. שימוש אומנותי נפוץ למנקי מקטרות הוא יצירת צורות של חיות באמצעות פיתול של מנקי המקטרות.<ref></ref> שימוש נפוץ נוסף הוא שימוש בהם בתור שפם במסכות של בעלי חיים.

== תהליך הייצור ==
מנקי מקטרות עשויים משני חוטים, הנקראים הליבה, כאשר הם מפותלים יחד ולוכדים סיבים קצרים ביניהם, הנקראים הערימה. בדרך כלל, מייצרים שני מנקי מקטרות בבת אחת, מכיוון שהחוטים הפנימיים של כל מנקה מקטרות עטופים על ידי צמר, שיוצר סליל, והחוטים החיצוניים לוכדים את עטיפות הצמר, שנחתכות ואז הופכות לציציות של מנקה המקטרות. צמר שניל מיוצר בצורה דומה, ולכן מנקי מקטרות ליצירה נקראים לעיתים קרובות "גבעולי שניל". המילה שניל מגיעה מצרפתית, ומשמעותה זחל. ישנן מכונות לייצור מנקי מקטרות שהן למעשה מכונות שניל שהוסבו. יש מכונות המייצרות מנקי מקטרות ארוכים מאוד אשר נפרשים על סלילים. הסלילים עשויים להימכר כפי שהם או להיחתך לאורכים קצרים יותר בהתאם לשימוש המיועד. מכונות אחרות חותכות את מנקי הצינורות כאשר הם יוצאים ממכונות הייצור. מנקי מקטרות לעישון ההם בדרך כלל באורך של 15 עד 17 סנטימטרים. מנקי מקטרות למטרות יצירה הם בדרך כלל באורך של 30 סנטימטרים, ולעיתים מגיעים לאורך של 50 סנטימטרים. הקוטר של מנקי המקטרות הוא בדרך כלל 4, 6, או 15 מילימטרים.<ref></ref> למנקי מקטרות גדולים במיוחד (גודל ג'מבו) יש קוטר של 30 מילימטרים ואורך של בין 45 סנטימטרים לשני מטרים.

==קישורים חיצוניים==

== הערות שוליים ==

קטגוריה:כלי ניקוי
קטגוריה:כלי עישון
קטגוריה:מברשות
קטגוריה:מוצרים חד-פעמיים
סילור סולדאטוב

סילור סולדאטוב (שם מדעי: Silurus soldatovi), הוא מין דג גרם ממשפחת הסילוריים שבסדרת השפמנונאים המצוי במזרח אסיה בתחום צפון הרפובליקה העממית של סין ורוסיה באזור הנהרות אמור ואוסורי. הוא קרוי על שם האיכתיולוג הרוסי ולדימיר סולדאטוב והוא קרובו של הסילור האירופי. הדג מצוי בטבע בסכנת הכחדה עקב דיג ועקב מקומות חיות אנדמיים.

הסילור מגיע לאורך ממוצע של 90 עד 100 סנטימטרים אך נמצאו גם פרטים באורך של 400 סנטימטרים ומשקל של 40 קילוגרם ומעלה. השפמנון בעל עור רירי אפור-ירוק וחסר קשקשים עם סנפירים קצרים ובשרניים ורעמת סנפיר סביב הזנב. השפמנון בעל ראש עבה ולסתות גדולות מעוגלות עם עיניים קטנות. הוא יכול להגיע לגיל 20 שנה ויכול לשרוד במים קרירים של 5 עד 25 מעלות.

השפמנון נמצא בסכנה בטבע עקב דיג יתר, צמצום מקום חיותו ובשל זיהום מים. בנוסף האוכלוסיות שלו אנדמיות לנהרות ספורים במזרח אסיה ומתרבות בקצב איטי יחסית.

==קישורים חיצוניים==

*[https://www.fishbase.se/summary/28053 סילור סולדאטוב] באתר FishBase

==הערות שוליים==

קטגוריה:סילוריים
קטגוריה:מגה-פאונה של אירואסיה
קטגוריה:בעלי חיים שתוארו ב-1948
קטגוריה:סין: דגי מים מתוקים
קטגוריה:רוסיה: דגי מים מתוקים
מרים סטיבנסון

מרים סטיבנסון (באנגלית: Miriam Stevenson; נולדה ב-4 ביולי 1933) היא דוגמנית אמריקאית, מיס תבל לשנת 1954.

==ביוגרפיה==
סטיבנסון נולדה בעיירה בקרוליינה הדרומית, ב-1953 נבחרה ל"מיס קרוליינה הדרומית" והשתתפה בתחרות מיס אמריקה 1954, בה עלתה לשלב עשר המועמדות הסופיות. 

היא זכתה בתחרות "מיס קרוליינה הדרומית ארצות הברית" לשנת 1954, היא ייצגה את קרוליינה הדרומית במיס ארצות הברית השלישית וגם בה סיימה במקום הראשון, בעקבות זאת ייצגה את ארצות הברית בתחרות הבינלאומית של מיס תבל, בה היא הוכתרה במקום הראשון, ובכך נהייתה לאמריקאית הראשונה שזוכה בתואר זה. בניקוד התחרות היה תיקו בינה לבין מיס ברזיל, עקב כך שנותנת החסות העיקרית של התחרות הייתה חברת בגדי הים "Catalina Swimwear" הוחלט להעניק לה את הזכייה שכן גזרת גופה התאימה יותר לדוגמנות בגדי ים, אך עם זאת היא החליטה לחלוק חלק מהפרס עם מיס ברזיל.

בעקבות הזכייה היא חתמה על חוזה עם חברת סרטי יוניברסל. לאחר שנה החליטה שהיא עוזבת את עבודתה בהוליווד וחוזרת לקרוליינה הדרומית הולדתה על מנת להשלים את לימודיה באוניברסיטת לנדר, היא שימשה כמנחה בערוץ טלוויזיה של קרוליינה הדרומית, היא הייתה שופטת במספר תחרויות יופי.

היא נישאה לדונלד אפטון ונולדו להם שני ילדים.

==קישורים חיצוניים==

קטגוריה:משתתפות בתחרות מיס אמריקה
קטגוריה:זוכות מיס ארצות הברית
קטגוריה:זוכות מיס תבל
קטגוריה:משתתפות בתחרות מיס תבל 1954
קטגוריה:דוגמנים אמריקאים
קטגוריה:דוגמניות אמריקאיות
קטגוריה:אמריקאיות שנולדו ב-1933
קטגוריה:אמריקאים שנולדו ב-1933
אליפות ישראל בהיאבקות יוונית-רומית 2013

אליפות ישראל בהיאבקות יוונית-רומית נערכה ברחובות ב-1 בפברואר 2013.
{| class="wikitable" 
|+
! קטגוריה
| style="background-color: #FFD700;" |
<div style="text-align: center;">25px</div>
| style="background-color: #c0c0c0;" |
<div style="text-align: center;">25px</div>
| style="background-color: #cd7f32;" |
<div style="text-align: center;">25px</div>
! מקום חמישי 
|-
|50–55 ק"ג
| אנדרי צריוק קידום היאבקות רחובות
| ארטיום רויטמן עצמה חולון
| מיכאל בונדר הפועל אשדוד
---- בוריס מורביצקי קידום היאבקות רחובות
| דניס ראידה הפועל אשדוד
---- רמי אלאיב הפועל בית דני
|-
|60 ק"ג
| איליה צריוק קידום היאבקות רחובות
| דוד בניאשוילי הפועל אשדוד
| ולדימיר צריוק קידום היאבקות רחובות
---- אילן חיאייב הפועל בית דני
| ויקטור ברבין קידום היאבקות רחובות
---- דוד אליהו עצמה בת ים 
|-
|66 ק"ג
| איגור גרטנר מכבי עמ"י באר שבע
| מרק פופוב מכבי עמ"י באר שבע
| ארטור סופצ'ק הפועל הישגי כרמיאל
---- ראובן צימקינד קידום היאבקות רחובות
| חן אליהו עצמה בת ים
---- רומן לבנטל הפועל בית דני 
|-
|74 ק"ג
| יורי ושצ'ב קידום היאבקות רחובות
| דני קרובלין מכבי עמ"י באר שבע
| אלכס קוצ'רוב הפועל עכו
---- איגור פטרישין הפועל הישגי כרמיאל
| ספיר דניאל הפועל בית דני
---- דניאל מיירוב הפועל עכו
|-
|84 ק"ג
|סרגיי קולסניקוב מכבי עמ"י באר שבע
| רוסלן סוקול הפועל לוד
| מיכאל צוצלשוילי הפועל אשדוד
---- ולדיסלב בורדייני מכבי עמ"י ערד
|דוד רדצ'נקו מכבי עמ"י באר שבע
---- דני לשינסקי הפועל הישגי כרמיאל
|-
|96 ק"ג
| רוברט אבניסיאן מכבי עמ"י ערד
| יעקב מנשירוב (קידום היאבקות רחובות
| דניס ניקולייב (הפועל לוד
---- פיני קדוש הפועל בית דני
| קונסטנטין פוטיומקין הפועל לוד
---- לאוניד וורביוב הפועל הישגי כרמיאל
|-
|96–120 ק"ג
| אלכסנדר אורמנוב קידום היאבקות רחובות
| נאור גוריאלשוילי קידום היאבקות רחובות
| רז תומר מכבי עמ"י נצרת עילית
---- לריאון גרינגרוז הפועל עכו
| מרבי אליגולשוילי קידום היאבקות רחובות
---- חזי חי הפועל בית דני
|}

== ראו גם ==
אליפות ישראל בהיאבקות חופשית

== קישורים חיצוניים ==
* 

קטגוריה:2013 בישראל: ספורט
קטגוריה:אליפויות ישראל בהיאבקות יוונית-רומית
קטגוריה:רחובות: אירועים
ארנולדו איגואראן

ארנולדו איגואראן (בספרדית: Arnoldo Iguarán; 18 בינואר 1957 בריואצ'ה שבקולומביה) ידוע גם בכינויו "אל גוג'ירו", הוא כדורגלן עבר קולומביאני, ששיחק בעמדת החלוץ.

==ביוגרפיה==
נולד בריואצ'ה, איגואראן התחיל וסיים את קריירת הכדורגל שלו עם קוקוטה דפורטיבו. הוא בילה 12 שנים במיונאריוס עימה זכה באליפות קולומביה בשנים 1987 ו-1988. במהלך 13 עונות בה איגואראן כבש 120 שערי ליגה ב-336 משחקים. הוא חזר לדפורטיבו קוקוטה ופרש ממשחק בגיל 40, דבר שהופך אותו לאחד השחקנים המבוגרים ביותר ששיחקו בליגה הקולומביאנית בהיסטוריה. לאחר הפרישה שלו בשנות ה-90, אקדמיית כדורגל הוקמה לכבודו על ידי אחיו, קמילו איגואראן.

===נבחרת קולומביה===
איגואראן גם נחשב לאחד השחקנים הטובים ביותר ששיחקו במדי נבחרת קולומביה, בה הוא החזיק בתואר מלך השערים בכל הזמנים עד שנת 2015, אז שיאו נשבר בידי רדאמל פלקאו. איגואראן היה מלך השערים של קופה אמריקה 1987 בו כבש 4 שערים כולל שלושער בניצחון 0–3 על פרגוואי. אחד הניצחונות הזכורים ביותר שהיו לו איתה היה ה-0–2 על ברזיל בקופה אמריקה 1991. אנטוני דה אבילה כבש באותו המשחק את הראשון, ואילו השני נכבש בידי ה"אל גוג'ירו" איגואראן בעצמו כשעשה זאת בדקה ה-66' למשחק. הוא היה שותף גם למשחקי קולומביה במונדיאל 1990 ובסך הכל כבש 25 שערים ב-68 הופעות במדיה.

==תארים==
;דפורטיבו טאצ'ירה
*אליפות ונצואלה: 1981
;מיונאריוס
*אליפות קולומביה (2): 1987, 1988
;אישיים
*מלך השערים בקופה אמריקה: 1987 (4 שערים)

==קישורים חיצוניים==

קטגוריה:כדורגלנים קולומביאנים
קטגוריה:חלוצי כדורגל קולומביאנים
קטגוריה:כדורגלני קוקוטה דפורטיבו
קטגוריה:כדורגלני דפורטס טולימה
קטגוריה:כדורגלני אינדפנדיינטה סנטה פה
קטגוריה:כדורגלני מיונאריוס
קטגוריה:כדורגלני ג'וניור ברנקייה
קטגוריה:כדורגלני נבחרת קולומביה
קטגוריה:כדורגלני קופה אמריקה 1983
קטגוריה:כדורגלני קופה אמריקה 1987
קטגוריה:כדורגלני קופה אמריקה 1989
קטגוריה:כדורגלני קופה אמריקה 1991
קטגוריה:כדורגלני מונדיאל 1990
קטגוריה:ילידי 1957